b"\n_START_ARTICLE_\nJoan de Portugal\n_START_SECTION_\nOr\xc3\xadgens familiars\n_START_PARAGRAPH_\nNasqu\xc3\xa9 el 3 de juny de 1537 sent el vuit\xc3\xa8 fill del rei Joan III de Portugal i la seva esposa Caterina d'Habsburg. Per l\xc3\xadnia paterna era n\xc3\xa9t de Manuel I de Portugal i la seva esposa Maria d'Arag\xc3\xb3, i per l\xc3\xadnia materna dels reis Felip I de Castella i Joana I de Castella.\n_START_SECTION_\nPr\xc3\xadncep hereu\n_START_PARAGRAPH_\nEl 1539 fou designat hereu del regne de Portugal pel seu pare, a la mort del seu germ\xc3\xa0 Felip de Portugal, el qual havia estat fins aquell moment hereu del regne. Tot i aquesta designaci\xc3\xb3 Joan era un nen malalt\xc3\xads, probablement per les intenses i cont\xc3\xadnues unions entre els membres de les cases reials de Portugal i Castella."